NOKUT

Nasjonalt organ for kvalitet i utdanningen – NOKUT er et norsk direktorat underlagt Kunnskapsdepartementet som gjennom evaluering, akkreditering og godkjenning av kvalitetssystemer, institusjoner og studietilbud har ansvar for å kontrollere kvaliteten på norske høyere utdanningsinstitusjoner.

NOKUT ble opprettet av Stortinget i 2002 og startet virksomheten 1. januar 2003.Aftenposten 18. november 2002 s. 4. Bakgrunnen for opprettingen av NOKUT var i behandlingen av Kvalitetsreform for høyere utdanning. Myndighetene mente det var behov for å kunne kontrollere om institusjonene holdt det nivået de skulle. NOKUT har imidlertid fått kritikk for å godkjenne utdannelser basert på pseudovitenskap.

NOKUT reguleres blant annet av universitets- og høgskoleloven av 2005 kapittel 2.UH-loven av 2005, Lovdata, lest 21. oktober 2015.

NOKUT har nær 100 ansatte og ledes av et styre på åtte personer. Professor Lise Iversen Kulbrandstad er styreleder frem til 31. desember 2024.

Akkreditering som universitet
Etter Kvalitetsreformen ble det åpnet for at høgskoler og vitenskapelige høgskoler skulle kunne søke om å bli universitet. NOKUT skulle være det organet som gjorde den faglige vurderingen om hvorvidt de kunne bli universitet. NOKUT ser hovedsakelig på om rent formelle kriterier for godkjenning er oppfylt. Dette undersøkes gjennom å gjennomgå lærestedenes dokumentasjon fra av studietilbud og rutiner ("kvalitetssikringssystem"). Dessuten besøker sakkyndige komiteer fra NOKUT lærestedet og har intervjuer med ledelsen. Vektleggingen av formalia har ført til en del kritikk, da flertallet av landets jusstudier risikerte å ikke bli akkreditert ettersom under 25 % av undervisningspersonale hadde professortittel. NOKUT driver heller ikke rangering av kvaliteten på studier eller læresteder.

Former for akkreditering

NOKUT har ansvaret for å utarbeide faglig anbefaling i spørsmål om akkreditering på institusjonsnivå, dvs. som universitet, vitenskapelig høyskole eller høyskole. Det er Kongen i statsråd som fatter endelig beslutning om institusjonell akkreditering. NOKUT har også ansvar for akkreditering av høyere utdanningstilbud ved institusjoner som ikke har institusjonell akkreditering (disse har også rett til å bruke betegnelsen høyskole/høgskole/høgskule), og har fullmakt til å akkreditere studietilbud av inntil 2 års varighet. Ved mer omfattende studietilbud utarbeider NOKUT en anbefaling som oversendes Kunnskapsdepartementet for endelig vedtak. Kunnskapsdepartementet, etter anbefaling fra NOKUT, kan f.eks. akkreditere et bachelorstudium eller masterstudium ved en institusjon som ikke har en institusjonell akkreditering.Tilsyn med universitet og høgskolar , NOKUT

 Akkrediteringer av nye universiteter 
 I 2004 ble Høgskolen i Stavanger den første høgskolen i Norge som fikk godkjent universitetsakkreditering av NOKUT. 17. januar 2005 ble Universitetet i Stavanger offisielt åpnet av Kong Harald V. 
 Høgskolen i Agder fikk godkjent sin universitetsakkreditering 19. juni 2007 og åpnet som Universitetet i Agder 1. september 2007.

Referanser

 Eksterne lenker 
 NOKUTs hjemmeside
 Benjamin Endré Larsen Råd, vink og trøst til dem som har fått utenlandsk utdanning vurdert av NOKUT Medlem av NOKUTs klagenemnd forklarer hvordan utenlandsk utdanning godkjennes 7.12.2010
 NOKUTs strategi 2015-2020

Kategori:Kunnskapsdepartementet
Kategori:Norske direktorat
Kategori:Høyere utdanning i Norge
Kategori:Etableringer i 2003
Kategori:Akkreditering